JohanHeinsen/ENO huggingface dataset:
Ribe Stifts Adresseaviser, 1845-04-23
Bekjendtgjørelser. Bleg. Lærred, Linned og Garn modtages fra 1ste Mai til Mikkelsdag paa Hundegaards Blegdam. Hans Olesen, Blegmand.
Ribe Stifts Adresseaviser, 1845-04-23
4 store med Korn opstaldede fede Stude staae til Salg i Maltbæk Præstegaard pr. Foldingbroe.
Ribe Stifts Adresseaviser, 1845-04-23
En stor bruun Han-Hønsehund med hvid Bryst og to hvidspættede Forbeen, er kommen løbende til Randrup Præstegaard, hvor Eieren anmodes om at lade den afhente. Randrup den 18. April 1845. Sparrevohn.
Ribe Stifts Adresseaviser, 1845-04-23
Godt sort Sædehavre faaes hos A. Greisen. Underhaanden kan faaes til Kjøbs mit iboende Huus, bestaaende af 10 Fag Grundmuur, Hauge med Frugttræer, samt et Stykke Jord paa 2 Demath Land. Udsæden er : Skpr. Rug og 2 Tdr. Kartofler, det øvrige Jord til Græsning. Lustrup pr. Ribe, den 22. April 1845. Mads Hansen, Væver. Fast Eiendoms-Auction.
Ribe Stifts Adresseaviser, 1845-04-23
Efter Overeenskomst med vedkommende Auctionsdirecteur bliver Gaarden Nr. 32 paa Veile Byes Nørregade med tilliggende Hauge og Jordlod i Søndermarken, tilhørende StervTrykt i Ribe hos Chr. sal. Hyphoff. - boet efter forhenværende Apotheker Havemanns afdøde Enke, stillet til Bortsalg ved een offentlig Auction, som afholdes i selve Gaarden Onsdagen den 14de Mai næstkommende, Formiddag Kl. 11, hvilket herved til Efterretning for Liebhavere bekjendtgjøres, med Tilføiende, at Gaarden, ifølge dens Beliggenhed, fortrinlig egner sig til Handel eller andet Næringsbrug. Conditionerne for Salget, Vurderingsforretningen, saavelsom Adkomstbrevene, og øvrige Eiendommen vedkommende Documenter, ere forinden Auctionen til Eftersyn hos Undertegnede, som Boets Executorer. Veile, d. 14. April 1845. Gyldingsenior. N. G. Borch.
Ribe Stifts Adresseaviser, 1845-04-23
At jeg er flyttet fra Sønderportsgaden til Norreportsgaden i Hr. Sadelmager, Meinhards Huus undlader jeg ikke herved at underrette mine ærede Kunder, anbefalende mig fremdeles. Ærbødigst A. Simonsen, Bogbinder.
Ribe Stifts Adresseaviser, 1845-04-23
Dampskibet Løven begynder iaar dets ugentlige Farter mellem Kiel og Snoghøi Tirsdagen den 15. April saaledes: a. J Maanederne April, Mai, September og October afgaaer Skibet: Fra Kiel til Snoghøi hver Tirsdag Morgen, Kl. 6, anløbende Sønderborg, Hardeshøi og Aarøessund; og Fra Snoghøi tilbage til Kiel hver Onsdag Morgen Kl. 6, anløbende samme Stationer.
Ribe Stifts Adresseaviser, 1845-04-23
J Maanederne Juni, Juli og August gaaer Skibet: Fra Kiel over Snoghøi til Aarhuus hver Tirsdag Aften Kl. 10, anløbende Sønderborg, Hardeshøi, Aarøesund og Fredericia, og Fra Aarhuus over Snoghøi tilbage til Kiel hver Torsdag Morgen Kl. 3, anløbende samme Stationer.
Ribe Stifts Adresseaviser, 1845-04-23
Paa Touren fra Kiel til Aarhuus vil Skibet saaledes i disse 3 Maaneder ankomme til Snoghøi hver Onsdag Formiddag omtrent Kl. 8, og paa Touren fra Aarhuus tilbage til Kiel hver Torsdag Formiddag omtrent Kl. 10.
Ribe Stifts Adresseaviser, 1845-04-23
De trykte Planer, der forefindes paa alle Kongl. Postcontoirer og Gjæstgivergaarde, udvise Klokkeslettet, til hvilket Skibet anløber de forskjellige Steder. Snoghøi, den 15 April 1845.
Ribe Stifts Adresseaviser, 1845-04-23
En saagodt som ny Toldkontrolleur-Uniform er at saa tilkjøbs hos Skrædder Poulsen i Ribe. Lodsedler til tredie Klasse ere at indløse forinden 3die Mai. Ribe, d. 19. April 1845. H. sal. Dessauer.
Ribe Stifts Adresseaviser, 1845-04-23
Kost og Logi for en aldrende, eenlig Person, ønskes i et roligt Huus her i Ribe for en billig Betaling. Herpaa Refletterende ville indlevere billetter, paa Adressekontoiret mrkt. L. T. 9 Med dette Nr. følger: Extract af Ribe Amtsraads Forhandlinger i Mødet d. 8. April 1845.
Ribe Stifts Adresseaviser, 1845-04-25
Ribe. Stifts-Avis. og Avertissements-Tidende. Udgivet af Chr. sal. Hyphoff, redigeret af E. Hyphoff Fredagen den 25 April. No 48.
Ribe Stifts Adresseaviser, 1845-04-25
Udenlandske Efterretninger. Schweitz. Krigsbyttet af Vaaben, Heste og Kostbarheder, hvoriblandt en Deel kostbare Uhre, som bleve fratagne de Døde, Saarede og Fangne, anslaaes til en Værdi af 200,000 Fr. – et betydeligt Bidrag til Krigs- og Pleieomkostningerne.
Ribe Stifts Adresseaviser, 1845-04-25
Frankrig. Fra Otaheiti har man modtaget nye Efterretninger indtil Slutningen af October. Jntet havde forandret sig med Hensyn til de Franskes Forhold til de Jndfødte, hvoraf de fjendtligsindede opholdt sig i deres forskandsede Leier, dog uden at udøve Fjendtligheder; af og til gjøre de uforstyrret deres Jndkjøb i Papeiti. Denne Byes talrigt hjemvendende Beboere, ere ikke saa fjendtligtstemte mod Franskmændene, især de fra Morgen til Aften i Hobe omkringvandrende, syngende og dandsende Damer. Dronning Pomare vedblev haardnakkent at tilbagevise alle venskabelige Forestillinger, og beboede en lille Nabo-Ø. – Victor Hugo, Bertin de Vaux, Generallieutenant Achard, Grev Mornoy og Martel ere udnævnte til Pairer, af Frankrig.
Ribe Stifts Adresseaviser, 1845-04-25
England. Maynooth Billens anden Læsning er antagen med en Majoritet af 147 St. Mangfoldige Petitioner vare indkomne mod denne Bill, der gaaer ud paa en Deel Forbedringer ved det katholske Seminarium i Maynooth, og som er udgaaet fra Regeringen. Flere udtalede sig imod billen; Hr. R. Peel yttrede i sit Forsvar blandt Andet, at han ikke forsvarede den paa Grund af traktatmæssig Forpligtelse, men fordi han ansaae denne Forholdsregel for viis og retfærdig. Han erklærede Modstanderne for ansvarlige for Jrlands Ro. Han erklærede dem forpligtede til at tilintetgjøre det frygtelige Forbund, der hersker i Jrland mod det britiske Herredømme og mod Forbindelsen med England. Han troede ikke at dette Forbund kan sprænges ved Magt; men hertil kunde virkes meget ved det Gode og ved en høi hjærtet Fremgangsmaade. Lord Ashley udtalede sig mod billen og ansaae denne Forholdsregel for en fuldkommen Ødelæggelse af den protestantiske Kirke i Jrland. Det var ikke den maynoothske Dotationsselv tredobbelte Forøgelse, der opbragte Pluraliteten af det engelske Folk mod billen, men den Omstændighed, at dens Antagelse vilde blive en umiddelbar, direkte og stedsevarende Anerkjendelse af den katholske Kirke i Jrland som en af Rigets konstituerede Jnstitutioner. Hr. Ward vil fremkomme med det Amendement, at Bidraget til Seminariet ikke skal udredes af Statskassen, men af Overskud af den herskende Kirkes Fond.
Ribe Stifts Adresseaviser, 1845-04-25
Tydskland. Den baierske Gesandt i Berlin skal have indgivet en Note til den preussiske Regering, hvori der gjøres Jndsigelser mod de tydskekatholske Bestræbelser, som Kongen af Preussen hidtil synes mere at have begunstiget end misbilliget. En lignende Note skal den østerrigske Regering allerede tidligere have tilstillet den preussiske Regering. – J Kassel, ere paa engang tre Blade blevne forbudne, næmlig "Aachener Zeitung", Weser Zeitung" og "Mannheimer Abendzeitung".
Ribe Stifts Adresseaviser, 1845-04-25
Jndenlandske Efterretninger. Den 22. ds. om Morgenen Kl. 7 3/4 bleve Tugthuusfangerne Bruun og Jørgensen, som havde attenteret Mord paa Straffeanstaltens Jnspekteur, henrettede i den Gaard i Anstalten, i hvilken deres Udaad var begaaet. De gik Døden imøde grebne af Anger over deres Gierning. Tilstede ved Henrettelsen vare ikkun de 22 Livsfanger, som havde overværet Attentatet, uden at have været virksomme til Jnspecteurens Frelse, Uagtet dette efter Forholdets Beskaffenhed havde været dem muligt. Efter Exekutionen forkyndte Directionen disse Fanger deres Hensættelse i Citadellets Fangetaarne, indtil de ved god Opførsel og Flid have gjort sig værdige til atter at vende tilbage i Anstalten. De bleve uopholdelig indskibede for igjennem Havnen at føres til Citadellet. For de Fanger, som havde reddet Jnspekteuren eller viist sig virksomme i denne Retning, blev derpaa oplæst Hs. Majestæts Benaadningsresolution, hvorefter de to Redningsmænd, begge Rasphuuslivsfanger, erholdt deres Frihed, den ene tillige Opreisning paa Æren, tre Rasphuus og en Tugth Livsfange overflyttedes paa Kongens Naade til Forbedringshuset, en Rasphuus- og en Tugth. Livsfange overflyttedes sammesteds paa Livstid, en uærlig Rasph. Livsfange overflyttedes til Tugth. og erholdt Opreisning paa Æren. Senere er foretagen en gjennemgaaende Visitation i Anstalten, hvorved alle Knive og andre ulovlige Gjenstande ere udleverede af Fangerne eller dem fratagne, uden at imidlertid de derved fremkomne Oplysninger skulle give Anledning til yderligere Undersøgelse eller Afstraffelse. (B. T.)
Ribe Stifts Adresseaviser, 1845-04-25
Den 22. ds. om Morgenen Kl. 6 1/2 henrettedes paa Amager O. P. J. Brandrup, der, som tidligere meddeelt, var undvegen fra Straffeanstalten paa Christianshavn og havde bibragt en Huusmand i Nærheden af Jonstrup flere Knivstik. Ved Commissions dom, der senere stadfæstedes af Høiesteret, dømtes han til at miste Livet, og denne Dom er nu exeqveret. P. Rasmussen, som var undvegen tillige med ham og som ligeledes blev dømt fra Livet, men benaade des, dog saaledes, at han skulde kagstryges, og derpaa i Rasphuset paa Livstid under streng Bevogtning, blev, efterat B. var henrettet, kagstrøgen paa Retterstedet og derpaa henført i Straffeanstalten. Man maa iøvrigt beklage, at Executionen ikke udførtes, som den burde, da Skarpretteren maatte gjøre tvende Hug. En talrig Menneskemasse overværede Henrettelsen. (B. T.)
Ribe Stifts Adresseaviser, 1845-04-25
Expropriationen af de til den roeskildske Jernbane fornødne Jordstrækninger vil begynde at foretages i denne Uge. Det hele Areal, der behøves, anslaaes til circa 300 Tdr. Land, og, iberegnet Erstatningen for den Skade paa de tilstødende Jorder og deres Dyrkning, som Anlægsarbeidet vil medføre, antager man, at den hele Expropriationsudgivt vil beløbe sig til imellem 70 og 100,000 Rbd. For Klampenborgerbanen vil den vistnok forholdsviis blive noget større, især hvis Banen kommer til at berøre Haverne ved Strandveien, hvis Aftrædelse vist ville blive taxerede høit. (Kbhvnsp.)¬
Ribe Stifts Adresseaviser, 1845-04-25
Man seer af Meddelelser i adskillige Blade, at Kongen af Preussen sikkert ventes til Kbhavn i denne eller næste Maaned. Det vil snart bekræfte sig, hvorvidt dette længe forventede Besøg skeer eller ikke, men saameget er vist, at man her ikke hører tale om dette Besøg, og at Mænd, som mandog skulde troe, maatte vide Noget om det, ignorere det. Naar man mener, at dette Besøg, foruden Sundtolden, ogsaa skulde gielde Arvefølgen, da kunne vi endnu mindre fæste Lid dertil, den danske Regjering vil sikkert aldrig tillade nogen fremmed Magt at blande sig i vore indre Forhold, og endnu mindre frivillig tye til en saadan Mægling. (O. Th. A.)
Ribe Stifts Adresseaviser, 1845-04-25
Den 19. ds. ere de forskjellige Tak Adresser til Kjøbenhavns Borgerrepræsentanter, som have været henlagte paa forskjellige Steder, indkaldte, og det vil nu snart vise sig, om Borgerrepræsentanterne kun have udtalt deres individnelle Anskuelser, i det slesvigholsteenske Anliggende, eller tillige Kjøbenhavns Borgeres. Det vilde være mere end beklageligt, i høi Grad nestaaende, om det danske Folk skulde have en anden Mening om denne Sag, end den, som Repræsentanterne for Kbhavns Kommune have udtrykt i deres Adresse til Hs. Majestæt. Det kan heller ikke være Tilfældet, thi ligesaalidet som det kan tænkes, at et Jndivid fornuftigviis skulde vilde berøve sig selv Livet, ligesaalidet kan det tænkes om en Stat eller om en Nation; derimod kan det vel tænkes, at den nationale Jdee er saaledes fordunklet i Folkets Bevidsthed, at den kun lever et svagt Liv, det kan tænkes, at den under lange nationale Sorger og Gjenvordigheder, ligesom Livslysten i lignende Tilfælde hos Jndividet er blevet sløvet, og bleven afløst af Mismod, Mistillid og Forsagthed. En saadan Sløvheds Tilstand hos et Folk er forlig, og opmander Nationen sig ikke, behøver man ikke at være nogen Spaamand, for at kunne forudsige, at dens Dage ere talte. Men
Ribe Stifts Adresseaviser, 1845-04-25
en saadan Sløvheds Tilstand har endnu ikke bemægtiget sig det danske Folk; det vil høit og med tusindfold Røst erklære, at den Villie, som Kbhavns Borgerrepræsentanter have udtalt om Statens Opretholdelse og Nationalitetens Bevarelse, ikke blot tilhører disse Mænd som deres personlige, men deles af det hele Folk. (O. Th. A.)
Ribe Stifts Adresseaviser, 1845-04-25
Den 14. ds. er i Hof- og Stadsretten optaget til Doms en igjennem flere Aar procederet, i flere Henseender høist interessant Sag mellem Commissionen i Prof. Bruuns Bo og Hofagent Heilbuth, i Anledning af den nysnævnte Bo i sin Tid fravindicerede og hos Hr. Heilbuth kjøbte Obligation, der, saavidt vi vide lød paa en Sum af 10,000 Rbd.; og til hvis Betaling Hr. Heilbut nu, i Henhold til hvad der ved den bekjendte Høiesteretsdom i Sagen om de af Printzlan afhændede Obligationer statuere des, sagsøges, paa Grund af, at han ikke har hjemlet hvad han har solgt. Under Proceduren skal det, saavidt vi vide, være oplyst, at der foruden den i Sagen omhandlede Obligation ikkun existerer endnu een Statsforskrivning paa et lignende Beløb, der i en lang Aarrække har været og endnu er i Hertugen af Augustenborgs Besiddelse. (Fdl.)Der har reist sig en ædel Opposition mod en hos Regjeringen modnet Hensigt at danisere Færøerne ved Oprettelse af danske Almueskoler, medens Underviisningen paa disse Øer ligesom paa Jsland, hidtil har været Forældrenes Sag, hvorved Folkesproget, gammel Nordisk, trods det indførte danske Kirke-, Forvaltnings- og Retsprog har bevaret sig. For at skienke Sagen et varerigere Forsvar, end det, som Dagspressens Udtalelse kan yde, have dHerrer Fr. Barfoed, A. P. Berggreen, Svenn Grundtvig, F. Hammerich, V. U. Hammershamb. Fr. Helweg og Jön Sigurdson i disse Dage besluttet at stifte et Selskab. (Dav)
Ribe Stifts Adresseaviser, 1845-04-25
J den Frisindede læses følgende vittige Chara de: "Den første Stavelse indeholder de to første Bogstaver i Alphabetet. Den anden er Noget, som de Danske ynde, og for hvilket de have opoffret mere end just ønskeligt var. Den tredie er et Tal, som er Digterne helligt. Det hele findes ikke i Amerika, sjeldent i Norge, hyppigt i Danmark, men dog allermeest i - Maanen." - Opløsningen er. Baront.
Ribe Stifts Adresseaviser, 1845-04-25
J Hamburger liter, und critiske Blatter af 12. April hedder det: "Det nye Stykke, som Oehlenschlager oplæste i den aandrige Dr. Koreffs Salon i Paris den 17. Marts, fører Titelen: "Das Land gefunden und geschwunden, er tilegnet Alexander v. Hum holdt (der ogsaa bivaanede Oplæsningen) og behandler Amerikas Opdagelse af Skandinaverne. Blandt de ved denne Leilighed tilstedeværende Tilhørere vare den preussiske Gesandt, Grev v. Arnim, den baierske Gesandt, Grev v. Luxburg og Digteren Henrich Heine." – Efter Forlydende opholder Oehlenschläger sig for Øieblikket, paa sin Hjemreise fra Paris, i Brüssel, hvorhen han er indbudet af Hs. Majestæt Kongen af Belgien. Han har overhovedet et godt Navn i Belgien, der, paa Grund af lignende Sprog forviklinger som vore, sympathiserer med os, og i den store Digter seer en af det danske Sprogs vægtigste Støtter mod den os truende Tydskhed.
Ribe Stifts Adresseaviser, 1845-04-25
Samtlige Arbeider ved Anlægget af den Hjaltelinske Vandkuur- og Søbade-Anstalt ved Klampenborg ere nu saavidt fremmede, at Anstalten med Sikkerhed kan ventes aabnet for Publikum i Begyndelsen af Juni, til hvilken Tid ogsaa Alt, hvad derer paabegyndt og bestemt til Udførelse udenfor det egentlige Bygningsarbeide, saasom Terrainets Planering, Anlæggelsen af en Chaussee, mindre Veie og Promenader, Græsplainer, Bousquets og Espaliers a. vil være færdigt. Jkke Fag have allerede forud betinget sig Beboelsesleiligheder paa Anstalten. Betalingen er ansat ugentlig. J Kuurhuset, der kun optager egentlige Vandkuurpatienter, er Prisen for hvert af Værelserne i 1ste og 2den Etage, fuldstændig meubleret, 2 Rbd. 48 s.; for hvert af Qvist værelserne 2 Rbd. ugentlig. J Søbadebygningen for Herrer, paa Skrænten nord for Taarbek, for hvert af de mod Øst beliggende meubleret Værelser, 2 Rbd. 48 s.; for hvert af de mod Vest beliggende 2 Rbd. J Søbadebygningen for Damer, paa Christiansro i Taarbek, pr. umøbleret Værelse 2 Rbd. af 2 Rbd. 48 s., og i de til Bortleining opførte Villae, og Cottages i Dyrehaven fra 1 Rbd. 48 s. til 3 Rbd. 48 s. pr. umeubleret Kammer eller Værelse. De sidstnævnte umeublerede Leiligheder ville ogsaa kunne erholdes meublerede, mod en forholdsviis høiere Leie, J det ovenfor angivne Leiebeløb rabateres 16 pCt. for den Leietid, der overskrider 3 Maaneder. (Kbhp., Fra Odense skrives under 21. dennes Bededagen havde iaar her den Mærkelighed, at en af Stadens Sognepræster, efter 6 1/2 Aars Afbrydelse, atter besteg Prædikestolen. Den høiagtede, for sand Christelig heds Fremme saa nidkjært virkende Pastor Westengaard, Sognepræst ved St. Hans Kirke, blev nemlig i Efteraaret 1838 angreben af en farlig og smertelig Sygdom, der aldeles berøvede ham Stemmens Brug og nødte ham til, 3de Aar efter hverandre at besøge de berømte tydske Bade i Ems og Neuendorf, efterat først Alt forgiæves var prøvet, for at fremkalde Helbredelse, af duelige Læger i Odense og Kjøbenhavn. Endskjøndt Taleevnen vendte tilbage ved de velgjørende Mineralvandes Brug, var Stemmen dog endnu uden Udholdenhed, hvorfor Kræfterne maatte i tvende Sommere søges styrkede ved det fortræffelige Søbad paa Föhr. (O. Th. A.)
Ribe Stifts Adresseaviser, 1845-04-25
En Korrespondent fra Kiel klager i Flensborger Tidende stærkt over, at Kielerne i Almindelighed taget allerede have fundet sig meget skuffede ved Jernbanen. Paa Kiels Detailhandel, navnlig med Manufakturer, Galantervarer og Smykkesager, har Jernbanen især havt en skadelig Jndflydelse. Mange af Omegnens velhavende Landmænd, der hidtil solgte deres Produkter i Kiel og igjen gjorde deres Vare indkjøb der, søge nu i dets Sted Hamborg eller Altona. Antallet af de Kielere, som ved Juletid kjørte paa Jernbanen til Hamborg, for der at besee de elegante Udstillinger og besørge Jndkjøb, var meget stort
Ribe Stifts Adresseaviser, 1845-04-25
Hvorledes endog Quirin Müllers "levende Billeder", eller rettere halvnøgne Fruentimmere, kunne begeistre Slesvig-Holstenerne, erfares af en Beskrivelse over en Forestilling, som denne Nympheanfører gav i Rendsborg d. 4. ds. Efterat først Gratierne og andre opløftende Figurer vare fremstillede, gav Hr. Müller til Slutning den af ham i Programmet anmeldte Gruppe: Slesvig=Holsteen, beskyttet af Fortuna. Hele Skuepladsen viste sig pragtfuld smykket med vort Lands Farver og Emblemer. Damerne Bertha, Marie og Hulda d'Asimont dannede den paa det sindrigste arrangerede Gruppe, medens et Transparent fra Proscenium viste de Ord "up ewig ungedeelt." Orchesteret spillede Melodien: "Schleswig-Holstein meerumschlungen", og næppe hørte Publikum Tonerne af denne Folkesang, før de faldt ind i Chor. Tre Gange blev denne Gruppe foreviist under det lydeligste bifald, og 3 Gange sang Publikum som med een Mund hiin Sang, og det uden at forglemme det af den fortræffelige (sønderborgske Redakteur) Moritz Reichenbach indsendte Vers: "wenn auch nach der alten Sage." Til Slutning bragte man de paagjældende Damer en Taksigelse, og Hr. Müller blev fremkaldt." Det danske Skuespillerselskab har under sine Forestillinger i Haderslev hver Aften fuldt Huus. Parquetsæderne forslaae næppe til Damerne, og Herrerne maae da staae. Blandt disse har der derfor kunnet danne sig to Partier, et arristokratisk, som indtager Pladsen (Gangen) paa den høire Side, medens et folkeligt Parti finder sig meere hjemme paa Gangen til venstre. Vi have altsaa, ligesom det franske Deputerettammer, et Høire, et Venstre og et Centrum. Sidstnævnte er, hvad der ogsaa som oftest er Tilfældet i hiin Stændersal, dominerende. Parterret (anden Plads) kan bedst lignes ved de stænderske Tilskuergallerier, hvor Tonen er langt friere og hvorfra Handlingen bedømmes med større Klem og Brask end fra det ved Holdning og Vigtighed mere bundne Parquet. Jndretningen af Loger er ved Theatrets Opførelse bleven forglemt. Forresten synes Publikum stiltiende at have truffet den hensigtsmæssige Overeenskomst, at de politiske Spørgsmaal ganske maae udelukkes fra Dyrkelsen af den uskyldige Kunst, en Regel, som ogsaa vi hylde. Hvad Selskabet angaaer, saa vedbliver det at gjøre sig den Yndest værdig, som Publikum skienker det. Hr. Schmidt, et særdeles dygtigt Medlem, udførte i Mandags sin mangesidige Rolle i en Komedie i det Grønne" saa fortræffeligt, at han af Publikum under stor bifaldstorm blev fremkaldt. (Davk.)
Ribe Stifts Adresseaviser, 1845-04-25
Aarhuus har efter sidste Tælling ifølge Byens Avis 7880 Jndvaanere. Ved Folketællingen i 1840 var Antallet 7,080 Jndivider, en Befolknings-Tilvæxt af noget over 11 Procent. Naar til Aalborgs Folkemængde ikke medregnes det Befolknings-Annex, den saa at sige har i Sundby paa den anden Fjord side, har Aarhuus saaledes, begunstiget ved sit Kommunicationsrøre, sin Bank og Skoleanlæg svunget sig op til den største Stad i Jylland. (Aalb. A.)
Ribe Stifts Adresseaviser, 1845-04-25
Forrige Løverdag, den 12 April, hedder det i Viborg Avis, blev, som forhen omtalt, udgivet nogle falske Rbd. Sedler her i Byen. Dette gjentoges atter afvigte Løverdag, men Politiet var imidlertid heldig til at attrapere vedkommende Person, en Smed fra Landsbyen Sjørslev, der nu sidder arresteret tilligemed sin Kone, hvem det dog for Paagribelsen lyttedes at skille sig ved flere falske Sedler ved at henkaste disse under en Trappe i en Port. Hos Manden forefandtes ikke flere falske Sedler end den ved hvis Udgivelse han blev anholdt af Politiet, hvilket nu er i Besiddelse af 11 Stkr. saadanne, der tydelig udvise at være Sødskende. - De tvende Kolonister, der anholdtes for Udgivelsen af falske Specier, have angivet en tredie Mand som skal have leveret dem disse.
Ribe Stifts Adresseaviser, 1845-04-25
Ved Tallotteriets 1449. Trækning i Altona udkom: No 46. 38. 57. 18. 47.
Ribe Stifts Adresseaviser, 1845-04-25
Kjøbenhavns Børs-Kours, d. 22. April: Species 200. Bank-Disconto 4 pCt. Nationalbankaktier 151 Rbd. Sølv.
Ribe Stifts Adresseaviser, 1845-04-25
Ribe. J Onsdags blev Kathedral-Skolens nye Rektor, Hr. Bendtsen, høitideligen indsat i sit Embede af Hs. Høiærværdh. Biskop Tage Müller.
Ribe Stifts Adresseaviser, 1845-04-25
Efter at en Psalme var afsjungen af Skolens Disciple betraadte Hs. Høiærværdighed Kathedret, hvorhan udviklede Betydningen af den Opgave, som Rektoren for en lærd Skole maa ansee sig kaldet til at løse. Som de Hovedfordringer, den lærde Skoles Bestyrer maatte gjøre til sig selv fremsatte Taleren. Kraft, Sindighed, Kjærlighed og Humanitet; men at alt dette dog først da kunde medføre et forønsket Resultat, hvor kristelig Aand var det ledende Princip. Efter Edens Aflæggelse blev atter af Disciplene afsunget en Psalme, hvorefter den aftraadte Rektor, Professor Dr. Thorup, i faa Ord tog Afsked med Skolens Lærere, dens Disciple og disses Forældre. Dernæst besteg Rektor Bendtsen Talerstolen, hvor han i et kort Foredrag gjorde Rede for de Forpligtelser, han formeente at paaligge sig som Rektor, samt de fornemste Fordringer, der maatte stilles til Disciplene, og opfordrede endeligen saavel Disciple, som Lærere og Forældre til en kraftig Samvirken. Derpaa sluttedes Høitideligheden med en Psalme, der ligesom de forrige var forfattet af Adjunkt Thorup.
Ribe Stifts Adresseaviser, 1845-04-25
Bekjendtgjørelser. Et slet Menneske har med Tjære oversmurt mit Skildt. Da der tilforn har været øvet en lignende Niddingsdaad imod mig, saa udlover jeg herved en Douceur af 25 Rbdlr. til Den, som opgiver mig hvem Gierningsmanden er, saaledes at jeg kan faae ham afstraffet.
Ribe Stifts Adresseaviser, 1845-04-25
Ribe, den 23 April 1845. Nicol. Jversen. God og kraftig Middagsmad kan erholdes for5 Rbdlr. maanedlig. Aviscontoret anviser.
Ribe Stifts Adresseaviser, 1845-04-25
Jeg undlader ikke at bekjendtgjøre, at jeg er bleven forsynet med et Udvalg af Guldarbeide, bestaaende af Broscher, Brystnaale, Ørenringe med Berlokker, samt Fingerringe m.m., Alt efter den nyeste Smag.
Ribe Stifts Adresseaviser, 1845-04-25
Jeg anbefaler mig derfor til enhver, som vilde beære mig med deres Besøg. For god Gehalt, saavel af Guld som af Sølv, indestaaes. H. F. Nygaard, Varde, d. 24. April 1845.
Ribe Stifts Adresseaviser, 1845-04-25
Guld- og Sølvarbeider. Trykt i Ribe hos Chr. sal. Hyphoff.